В края на дните си Мария Терезия и Йозеф ІІ участват във Войната за баварското наследство (1778 – 1779), предизвикана от смъртта на курфюрста Максимилиан Йозеф. Бавария отстъпва малка част от земята си на Австрия, което предизвиква намесата на Прусия, но пред заплахата от сериозна война двете страни предпочитат да се споразумеят. Съгласно Тешенския договор Австрия връща взетите баварски земи.